
DAC-AŞ FI... 


Se înalță iarăşi un bloc mare, cu multe etaje, în ora- 
şul nostru. Doi copii stau peste drum, îl privesc și vorbesc 


între ei: 


— Vezi cărămizile cum se urcă sus, sus pe toboga- 


nul ăla? Ehei... ce bine ar 
fi să fiu eu motorul care 
mină toboganul, să le urc 
sus... sus de tot. Vij, vij, vij!... 

— Ba eu aş vrea să fiu 
un vagonet mic ca acesta, 
care încarcă cimentul, pie- 
trişul şi nisipul. Şi să merg 
pe şine :tic-tic-tic!... repede, 
repede. „Poltiţi, meșteri zi- 
dari, poftiți tencuială, var, ce 


doriţi. Tie-tie-tic, acuma iarăși mă întorc și aduc alte ma- 
teriale. Tic-tic-tic! Eu sint mai voinic. Şi tu, eh, cu banda 
ta cu cărămizi!... 

— Aşa crezi tu! Atunci mă fac un excavator și o 
dată hap! ridic toate movilele de pietriș și de pămînt, și, 
dacă vreau, te ridic și pe tine. 

— Ei, eu atunci mă fac autocamion și car materiale 
mai multe și mai grele. Să vezi tu! 

— Eu am să fiu macara. Și cit ești tu de camion, 
tot te prind în cirlig, de pantaloni, și... te ridic sus, sus. 

— Ce, camionul are pantaloni? Eu am roate și fug. 
Ei vezi? Macaraua n-are! 

— Lasă. Ştiu eu ce mă fac... 

— Ce? 

— Nu-ţi spun că te faci şi tu. 

— Hai, spune-mi. Nu mă fac. 

— Ba te faci. Că te iei mereu după mine. 

— Ba nu. Pe cuvintul meu de pionier. 

— Tu nu ești pionier. 

— Dar e frate-meu Gică. L-a făcut pionier, nu ştiai? 

— Bine. Atunci îţi spun. Eu mă fac „om“. Omul de 
care ascultă toate maşinile, și care-i cel mai puternic. Uite-l, 
acela, de acolo, din căsuţa de sticlă. Vezi macaraua cum 
il ascultă? Spune el: „În sus!“ — macaraua își ridică gitul 
in sus. Spune: „Pleacă-te!“ — macaraua se pleacă. „La 
dreapta!“ La dreapta. „La stinga!“ La stinga. Gata, mă 
fac om, omul care conduce macaraua. lar tu poți să te 
faci ce-oi vrea. Şi elicopter, că tot omul e mai puternic. 
Tot el conduce... 

— Te rog, lasă-mă și pe mine să mă fac „om“! 


— Ei, vezi? Ştiam eu. Întotdeauna te iei după mine. 
Tot ce vreau să mă fac eu, vrei și tu. Nu te las! Fă-te 
excavator, fă-te cărămidă... 
— Ştii... dacă mă lași... am să te și ajut. 
— Cum? 
— Uite așa! Tu apleci macaraua și prinzi un morman 
de scinduri legate. Le iei în cîrlig, le urci sus și... Vezi? 
Eu stau sus, ca acela de pe schelă. Flutur mina şi strig: 
Hei-rup! Altfel ce te-ai face cu greutatea? Vrei să stea 
mereu prinsă de cîrlig? Eu o descarc, iar tu poți să iei alta. | 
Vezi? Eu mă fac zidar. 
— Bine. Așa vreau. 
— Atunci să dăm mina. Ne-am înțeles. 
— Ne-am înţeles! 
| 
| 


— Nu știu. 

— Vrei să-ţi spun? 

— Da, spune-mi. 

— Atunci lasă lucrul. Așază-te aici, lingă mine, 
închide ochii... Așa, acum dă-mi mîinile tale. Așa, ține ochii 
închiși. Să nu-i deschizi, că ne strici jocul. Acum ghiceşte. 
Ţine palmele pe genunchii mei. Acum simţi? Degetele 
mele-s piciorușe, palmele tale-s cimpia verde de pe mar- 
ginea riului. Vine... fii atentă, vine, cine vine pe cîmpie? 
Cine țopăie-n două picioare, uite așa: top! top! 

— Vraăbiuţa! 

— Ai ghicit! Dar acum. la ascultă: Cine merge cu 
toată laba pe cîmpie: but! buf! buf! but! 

— O fi lupul! 

— Nu! 

— O fi vulpea! 

— Nici! Uite, pun toată mina-n palma ta. Calc greu: 
buf! buf! Şi-mi place zmeura și mierea. Buf! Buf! 

— Ursul! 

— Ursul, mămico. Bravo! Dar acum? Calc ușor, cu 
pas mărunt. Stingul, dreptul, stingul, dreptul... Cine crezi, 
mămico?... 


° 
4 ŞTII, MAMĂ... 
— Ştii, mamă, ce-am invățat noi 
PA azi la grădiniţă? Ñ 


— Cioara? 

— Nu, nu-i cioara. E cocostireul. 

— N-ai simţit că am mai adus două degete şi te 
ciupeam. Adică era ciocul. Dar acum?! Acum... N-ai să ghi- 
cești! N-ai să ghicești! Uite, toate degetele de la amindouă 
mîinile mele țopăie în palmele tale. Uite. Eu cint și ele joacă: 

Tra, la, la, la, la, la... 
tra, la, la, la, la, la... 

— lepurașii? 

— Nu! 

— Or fi cintezoii? 

— Ha! Ha! Ha! Nu. Nici cintezoii, mămico! 

— Sint fluturașii? 

— Nuuu! N-ai să ghiceşti. Să-ţi spun eu? 

— Da! 

— Ascultă cum se joacă, ascultă: 

Tra, la, la, fa, laaa... 
tra, la, la, la, laaa... 

— Sintem noi, copiii de la grădiniță. Jucăm hora 
pe cîmpia verde. Vezi? N-ai ghicit! 


BRĂDULEŢ, BRĂDUŢ, BRĂDUŢ! 


Încă nu i s-au indesit ramurile, nici virful nu i s-a 
semeţit destul. Brăduleţul de pe culmea dealului stă stingher 
în bătaia vintului. Stejărelul, prietenul său de-o vară intrea- 
gă, iarna este întotdeauna posac. Îşi leapădă frunzele cele 
frumoase, roșii-arămii și, cum se-năsprește vremea, amor- 
țeşte, se culcă. 

Acum Stejărel doarme, iar pe Brăduleţ l-a cuprins uri- 
tul zilelor lungi de iarnă. Cu cine să mai sporovăiască? Cin- 
tătoarele au plecat. Alunișul foșnitor e acum un mănunchi 
de nuielușe amorţite. Doarme și alunișul. Brazii cei falnici 
sint răzleţiți departe de coasta muntelui. Brăduleț priveşte 
în vale. În jurul său, brazi mici, mici cît un iepuraș înălțat 
în două picioare. Sint mici şi cam zgribuliţi. Mai mare 
ruşinea pentru un brad! Înserarea se apropie tiptil, tiptil, co- 
borind din virf de munte. Brăduleț e trist și stingher. li e 

dor... ii e dor de foşnet de frunze... de păsărele, de ploaie, 
de funigei... şi mai ales de copii. Da. li e dor de copii. 
Vara toată răsună pădurea de chiotele lor. Nici nu se to- 
pește bine zăpada şi ei dreg cuiburile cintătoarelor, agaţă 
în ramuri căsuțe mici de lemn, înveselesc pădurea cu flă- 
căruile roșii ale cravatelor de pionier, cu chiotele lor. Aleargă 
peste tot ca nişte iezi sălbatici. O dată s-au oprit chiar in 
preajma Brăduleţului: 

— De aici, de la Brăduleţul ăsta, strigară ei. 

Învățătorul cumpâni, apoi dete din cap: „Începem“. 

Şi copiii au inceput. Şi-au aninat în ramurile Brădu- 
leţului băsmăluțe colorate, fesuri și scurteici uşoare şi s-au 
pornit să sape de jur imprejurul Brădulețului, pe lingă cio- 
turile vechi de copaci tăiaţi, și să sădească puieți tineri de 
brazi. Au venit și în altă zi și în alta... Brăduleţul ii aştepta 
mereu. Copiii au săpat pămintul în jurul Brăduleţului, i-au 
tăcut un gard de nuieluşe țepoase, să-i apere tulpina fra- 
gedă de sălbăticiuni şi furtuni. 

— Hai, Brăduleţ, brăduţ, brăduț, de-acum n-ai să 
mai fii singur, îi strigau copiii, ţi-am adus frățiori! 

— Brăduleţ drag, îi spuse și o fetiţă, cind ai să mai 
cresti, o să aninăm și-n ramurile tale cuib de cintătoare... De 
bucurie, brădulețul fremăta uşor. 

Au plecat copiii. Au plecat şi zilele verii. Puieţii au 
mai răsărit cu o palmă sau chiar cu două. Dar copiii? Copiii 
cu cravatele roșii, oare ce-or fi făcind? Stau, desigur, în 
casă, lingă vatră, şi citesc povești. Ştie el de la gaița cea 
curioasă cum e pe acolo, prin sat. 

Înserarea de iarnă l-a prins pe Brăduleț cu gîndul la 
copii. 

Şi-n dimineţile reci și mohorite parcă îi vine şi lui 
să se zgribulească. O cioară neagră trece croncănind. 

Vintul s-ar lua în hirjoană cu el, numai că bradului nu-i 
arde de joacă. El visează, visează că-i între copii... 

Într-o bună dimineaţă cu clopoței de chiciură aninați 
în ramuri, pe poteca din' pădure urcă un cird de copii. Peste 
haine şi cojoace flutură cravatele roșii. Cu ei au și o sanie. 

— Uitaţi Brădulețul nostru! 

Îl înconjoară, tropăind veseli în jurul lui. 

— El e cel mai potrivit pentru pomul de iarnă. Cei- 
lalți sint prea mari, sau prea mici. 

— Te luăm cu noi, Brăduleţ! 

Brăduleţ îi recunoscu. Sint prietenii lui din vară. Ce 
fericit e! Va fi cu ei! Nu-i pasă că viața lui va ti mai scurtă, 
că nu se va mai întoarce in pădure. De dragul copiilor 
Brăduleț uită de toate. Copiii incep să sape de zor pămin- 
tul la tulpina Brădulețului. ÎI desprind din adînc, ușurel. 
Binişor, binișor îl pun într-un sac și-l saltă în sanie. Brăduleţul 
cade intr-un fel de amorțeală. După o vreme se trezește. Ce 
cald e! Priveşte în jur. Numai copii, copii gătiți de sărbătoare. 
Gerul iernii bate in fereastră, dar cine il ia în seamă? Brădu- 
leţul e incărcat de podoabe. Globuri lucitoare, lănțișoare co- 
lorate, inelușe de turtă dulce, fire de beteală... 

— Ah, unde sint ceilalți să mă vadă, gindește el, 
semeţindu-se falnic. î 

„Pe ramuri, zăpadă de vată. Ce moale e zăpada asta! 
Şi pămîntul din hirdăul de lemn nu-i înghețat... e umed, 
călduț. Brăduleţul şi-a întins ușor rădăcinile, și a simţit că 
parcă-i primăvară! Stelele de pe cer scapără acum și în 
ramurile lui. Ard luceferi cu codiță de sirmă! Nu numai 
bradul cel bătrin, din virf de munte, poartă citeodată, seara, 
în creştet, cunună de stele... 

Copiii l-au înconjurat. Ochii lor sint plini de bucurie 
şi încintare: 

—  Brăduleţ, brăduț, brăduţ! cîntă ei rotind hora în 
jurul pomului de iarnă impodobit strălucitor! 


* 


S-a sfirşit serbarea. Fiecare copil a căpătat un dar 
desprins de pe creanga Brădulețului. Ce bucuros e pomul 
de iarnă! Copiii au plecat pe la casele lor. În sală e linişte. 
E cald şi bine. A trecut o noapte, a venit ziua. A trecut 
şi ziua și a venit noaptea. Şi iarăși o zi, şi iarăși o noapte... 
Afară se cem fulgi albi de zăpadă. Pe Brăduleţ il cuprinde 
înfiorarea... dorul de pădure, de mirosul de rășină, de vintul 
rece... de brazii cei mici. Scutură din ramuri, zăpada de 
vată cade jos. Ce moliie e și caldă! S-a desprins şi lănţi- 
şorul argintiu. Un glob s-a sfărimat. În cameră e cald, e 
prea cald. Ce bine e acuma în pădure! Brăduleţ păleşte. S-a 
adunat un strat de nea pe marginea ferestrei. Pomul de 
iarnă se gindește la pădurea lui dragă, la potecile troienite, 
la țupăitul iepurașilor. Dar brazii plecaţi din pădure nu se 
mai intore niciodată. Atita lucru știe și el. Încet își pleacă 
fruntea. Lacrimi de rășină í se preling pe cetină. Brădulețul 
plinge... A 

Deodată tresare. Vin copiii. Tropote, risete, uşa se 
deschide în lături. 

— Hai, Brăduleţ, să te ducem la tine în pădure! 

Cupiii îi scot ultimele podoabe și il urcă ușor pe sanie. 
Brăduleţul iarăși cade într-un fel de amorțeală. ÎI trezeşte 
într-un tirziu aerul rece de pădure. Copiii au plecat de 
mult. Brazii cei mici îl privesc curioşi. De sus se cern 
într-una stele de zăpadă. 

Ninge, ninge, ninge... Crengile de brad se pleacă ușor 
sub povara de omăt. Copiii nu sint nicăieri. Şi Brăduleţ 
ar vrea să le mulțumească. li va întilni din nou, la vară. 

— Cine oare-a lustruit trunchiurile copacilor și 
ramurile, cine? 

— Cum, nu ştii? Primăvara! 

— Dar pe păsărele cine le-a invățat să cinte 
așa de frumos? Auzi, mamă, cum ciripesc? Auzi? 
Cine le-a invăţat, spune-mi! l 

— Primăvara! 

— la te uită! leri, pe rămurele erau mici și 
moi bobiţe, astăzi... cite flori! Cine, cine-a prefăcut 
mugurii în flori atit de multe, atit de frumoase? 
Cine mamă? 

— Tot primăvara! 

— Îmi spui, mamă, imi spui de ce-i iarba atit 
de verde, de ce-s păsărelele atit de vesele, de ce-mi 


vine să rid, să sar, să bat din palme, să chiui? Cine 
mă îndeamnă, mamă, cine? 

— Primăvara... 

— Primăvara are mamă? Cine-i mama ei? 

— O fi vreo stea, poate steaua aceea albas- 
tră care strălucește seara atit de blind. 

— Are tată primăvara? Cine-i tatăl ei, cine, 
mamă? 

— Poate soarele care încălzește pămintul și 

E coace finețele, şi indulceşte poamele, soarele e tatăl 
ei, fetiță dragă! 

— Și primăvara cine-i, mamă? Cum e? 

d Cu cine seamănă la față? 

— Cu tine, draga mamii! 

— Cu mine? Dar eu nu pot să înfloresc co- 
pacii și să înveselesc păsărelele, nici să dau putere 
ierbii să crească, nici... nimic, mămică dragă! 

— Bada, fetița mea. Tu ești primăvara noastră! 


SANITARUL 


Cred că nu e greu de aflat de ce Mihăiţă poartă 
la mina stingă o banderolă albă cu o cruce roșie. Mihăiţă 
este sanitar. În grupa mare, dulăpiorul farmaciei este plin 
cu fel de fel de doctorii. Chiar şi picături pentru durerile 
de burtă a adus Mihăiţă. 

Dar ce e mai grozav și mai grozav este catalogul sanitar. 

Stau copiii ciorchine in jurul mesei pe care este așe- 
zat catalogul și nu se mai satură privindu-l. 

Catalogul este un caiet mare. Pe prima pagină e dese- 
nată o cruce roșie, şi-i scris cu litere de tipar: GRUPA MARE. 

A scris sora mai mare a lui Mihăiţă; pentru că, după 
cite vă închipuiţi, el nu știe incă să scrie. Nu ştie să scrie, 
e adevărat, dar știe să deseneze foarte frumos. 

Foile din catalog sint împărțite prin linii drepte, în 
şiruri lungii. Șirurile sint și ele impărţite în pătrăţele. Sus, 
în fruntea fiecărui șir, este scris ceva. 

— Ce scrie aici, Mihăiţă? 

— Aici scrie „numele“, spune sanitarul, apăsind cu 
degetul în fiecare pătrățică unde se află un desen: „Avio- 
„nul“ este... Petrică. Nu-i așa? 

— Da, da, sare vesel Petrică. Eu sint. Pe dulăpiurul 
meu este desenat un avion. Aici stau eu. 

— Barza este... 

— Eul Barza-i a mea, adică acolo inseamnă că e 
scris Lenuţa Pavelescu... 

— Uite Fluturașul, ăsta-i Oprea Florin. 
Toţi copiii vor să-și vadă căsuţa cu numele lor. 
Fiecare vrea să atingă cu degetul desenul. 
Mihăiţă abia izbutește să se-nalțe pe virfuri, să-și facă 
loc în faţă și să arate, apăsind cu degetul in fiecare pătrăţică: 
— Aici, în şirul ăsta o să desenez „boala“, sus, să 
ştiţi și voi, scrie „boala“ de care suferi. Adică ce te doare. 
Te doare capul, desenez un cap bandajat. Te doare un 
dinte sau ţi-a căzut unul, desenez un dinte. Dincoace, în 
şirul de pătrăţele, desenez ce trebuie să-i dau bolnavului, 
adică „tratamentul“. l-am dat gargară, desenez un pahar 
cu gargară. l-am dat gomenol, desenez o sticluță cu 
gomenol. i 
— Sau un nas cum primește gomenol din pipetă. 
— Da. Alături este scris „rezultatul“. Şi aici desenez 
cum s-a Sfirşit boala. Un cap vesel nebandajat sau o mină 
fără zgirietură... 
— Aha! E foarte frumos! 


* 


Ei, dar trec zilele. Una, două... nouă... și nici un 
desen nu se vede insemnat în catalogul sanitarului. Doar 
citeva bile mici, colorate în verde, s-au ivit în căsuțele 
din dreptul fiecărui nume. 

Cind e vorba de bomboane de mentă, fiecare copil 
zice că e răguşit. Dar cind e vorba să dea cu iod pe o zgirie- 
tură sau să picure gomenol in nasul bolnavluui — fug cu toți. 

Mare necaz pe bietul sanitar. Geaba 
se roagă el: 

— Hai, măi Radule, te rog vino să-ți 
dau cu spirt pe „bubiţă“. 

— Nu vreau, răspunde Radu. 


BOMBOANE 
DE MENTĂ 


— Mai vrei tu să-ți fac melc din plastelină !... 

— N-am nimic, zice Radu, e o ințepătură. Mi-a și 
trecut! Mihăiță nu se lasă. În fiecare dimineață întreabă: 

— Ei? Nu e nimeni bolnav? Nu vrea nimeni gomenol 
în nas? 

Într-o zi Mirela se apropie de sanitar. În mină tinea 
o forfecuţă. 

— Te rog, Mihaiţă, vrei să-mi ajuţi să-mi tai unghiile 
la mina dreaptă? Eu nu pot și astăzi vine sora să ne contro- 
leze. Tu ești sanitar și pentru asta te rog... Uite, m-am spălat 
și pe miini, ca să nu intru în sală murdară... cu microbi... 
Mihăiţă îi ajută să-și taie unghiile. Este așa de fericit! Acum 
clopoțelul a sunat. 

Radu intră în sala de joc, prăfuit, nădușit și cu bu- 
zunarul de la șorțuleț rupt. După el, Nicuşor vine în patru 
labe, hămăind. 

Dar la ușa „Grupei Mari“, sanitarul stă nemișcat, ca 
o statuie. 

— Nicuşor, ia să-ți văd minile! 

Băiatul se înalță in două picioare și întinde lui Mihăiţă 
două palme aproape negre de praf. 

— Spală-te pe mini. Nu vezi — sint „bolnave“! 

— Aş, cum o să fiu bolnav?... 

— Păi asta-i boala murdăriei... 

A doua zi, lingă desenul lui Petrică, adică lingă avion, 
în catalogul sanitar se afla o mină cu palma neagră, a- 
dică „boala“ de care suferă Petrică. Mai tirziu la „trata- 
ment“ a fost desenat un săpun și un lighean. lar dincolo, 
pe celălalt şir, acum este desenată o mină albă. Adică Radu 
s-a vindecat. Mihăiţă e bucuros. Murdăria e o boală grea 
și mai ales urită. Bine că a trecut! 

Grozav sanitar e Mihăiţă! 


CIRIPEL CEL LACOM 


Ciripel e un vrăbioi rotolei, zburlit şi lacom. Cit e 
ziulica de mare, stolul de vrăbii în care trăiește Ciripel se 
împrăștie pe drum, prin ogrăzi, după hrană. Cum una 
dintre vrăbii află ceva de mincare, odată strigă: „Cip, 
cirip! Veniti, fraţi şi surioare, c-am găsit mincare!“ Vrăbiile 
vin care de pe unde sint și ciugulesc cu plăcere. 

larna e tare grea. De citeva zile s-a stirnit o vifor- 
niță cumplită. Bietele vrăbiuţe nici grai nu mai au să ci- 
ripească: țopăie pe zăpada întărită, se string una într-alta, 
se -infoiază în pene, să se mai dezmorțească, dar, degeaba! 

— Of, greu e iarna pentru vrăbii, piui Ciripel, ne- 
mulțumit că-și simțea gușa goală. De ieri n-am găsit bob 
de mincare. Nici tu musculițe, nici tu ţinţărași, nici tu 
muguri — vai de capul nostru! 

— Ciripel, parcă ai fi o curcă plouată și nicidecum 
un vrăbioi viteaz, îi spuse o vrabie mai bătrină. larna e 

mai greu de găsit mincare, dar tot mai afli grăunțe, firi- 
mituri, mai sint copii care pun pe pervazul ferestrei res- 
turi de mincare. Copiii ăștia ne iubesc și ne ajută să tre- 
cem iarna mai ușor. 

— Cirrrii-ip!.... Cirrril-ip!... ciripi vrabia cea bătrină. 
Destul am tot stat la taifas și ne-am văicărit. Vrăbii sîn- 
tem sau niște rățoi? Hai să ne-nălțăm în zbor și să cău- 
tăm de mincare! Hai să veselim drumeții şi copiii! 

Vrăbiile se înălțară stol, se rotiră sus, spre bolta ca 
o cupolă de cleştar, deasupra caselor, ogrăzilor acoperite 
toate în strai alb de zăpadă. 

Ciripel s-a înălțat și el cu tot stolul deodată, iar cind 
s-au împrăștiat în văzduh, după hrană, şi-a rotit ochișorii ca 
bobiţele de ienupăr, și-a rotit căpușorul cit o corcodușă 
şi... ce credeți c-a văzut? Într-un balcon, pe o masă de 
lemn, era aşternut un strat de mălai frămintat. Zviirr! Ciripel 
cel lacom zbură acolo. Din casă, copiii se uitau la fereastră. 

— A venit o vrabie, șopti unul celuilalt, cu fereală, 
ca să nu-l sperie pe Ciripel. Acum vor veni mai multe. 
Stai să vezi, vrăbiuța asta le dă de știre. 

Dar ţi-ai găsit! Ciripel cel lacom se gindi că-i mult 
mai bine să-și umple doar el gușa și să nu mai cheme 
stolul. Cine știe, poate că atunci, cînd or veni cu toate, 
nu mai apucă el să se sature. Pe cînd așa... uite ce ospăț! 

Vrăbiile, la început, se neliniştiră: „Unde-i Ciripel? 
L-o fi jumulit vreo pisică? O fi degerat?* Dar Ciripel se 
intorcea rotofei. 

— Cip, cip, Ciripel, unde-ai fost? 

El își pleca încet capul cit corcoduşa și răspundea 
pocăit: am fost după mincare... dar n-am găsit! 

Şi așa, ìn fiecare zi pe la prînz, Ciripel se desprindea 
din stol, şi zvirr!... la căsuţa cu balcon. Ciugulea, ciugulea, 

își umplea gușa şi apoi se întorcea. Vrăbiile il întrebau: 

— Ciripel, ai găsit?... 

— N-am găsit! 

Şi îşi făcuse Ciripel o burtă cît un ghem de lină. 

Într-o zi, ce să vezi?... Nici n-apucă Ciripel să înghită 
bine un bulgăraș moale de mălai de pe măsuța din bal- 
con, cînd... hop!... ţop!... o cioară mare și neagră cit o 
pisică! Lui Ciripel îi stătu inima în loc de frică. Cioara, ca 
cioara, clonț... celonţ... ia în plise o dată cît lua Ciripel în 
cioc de zece ori. 

— Cârrl... cîrr... du-te mai incolo, obraznicule, îi cron- 
căni cioara. Nu vezi că mă impiedice de tine? Ciripel țupăi 
speriat în lături. De frică și necaz nici că mai putea ciuguli 
ceva. Parcă-i sta firimitura în git. Pe cînd cioara?... Clonț... 
Clonţ... Ciocănea cu pliscul ei tare ca un ciocan în tăblia 
mesei. lar a ajuns ‘lîngă Ciripel: 

— Piei din calea mea... că îndată te jumulesc! 

Ciripel, ce să facă? S-a dat într-un colț și și-a întins 
căpușorul să prindă o firimitură. Dar cioara, clonț! i-o trase 
de sub cioc. 

„Of, ce cioroi cumplit și nesuferit“, gîndi Ciripel. Dar 
una e să spui în gînd și alta e să spui tare! Ciripel. de- 
abia îndrăzni să spună „cip“, că cioara îl și plesni în cap cu 
pliscul. 

—  Şterge-o, n-auzi? Şi Ciripel zbură, amărit ca vai 
de el, la stolul său. 

A doua zi.. vrăbiuțele erau tare flăminde. 

Dar, ce se aude? Toate vrăbiile din vişin își înălțară 
capul. Din depărtare se auzea un ciripit jalnic: „pip, pip, 
cip, cip!“ . 

Cine-i oare? Ciripel. Ce-i cu el? Ce să fie! Într-o 
clipă vrăbiile-s acolo, la măsuţa din balcon. Şi ce văzură? 

Ce să vadă? Un vrăbioi lacom și prostuţ, jumulit de-o cioară | 
neagră şi mare ca o pisică. 
Şi mi ţi-l jumulea cioara, de-i scăpărau fulgii lui Ciripel, 
şi-l scărmăna cu ghearele, de-ți venea să-i plingi de milă. 
Într-o clipă toate vrăbiile: zviirr! deasupra ciorii. Şi dă-i, și 
ciupeşte-o, și ciuguleşte-o, și smulge-i penele, pină cînd | 
cioara a zburat. Ciripel, ca vai de el, amețit, jumulit și smerit, l 
l 

stătea pe colțul mesei, cu mălaiul lipit pe cioc și pe piept, 
și aștepta judecata vrăbiilor. 
— Aşa flăminzeai tu? Mergeai singur să ciuguleşti?... 


Eşti o ruşine în stolul nostru, îi spuse vrabia cea bătrină. S 
r! — Cirriip... încuviințară celelalte. 


— Rămii şi ospătează-te singur, frățioare, și de-o mai 
veni cioara, să ne dai de ştire, s-o izgonim. Poftă bună! 

Stolul se înălță în văzduhul plumburiu. Vrăbioiul cel 
lacom rămase singur, stăpin pe toată masa plină cu mălai. 
Dar ce folos, prietenii lui îl părăsiseră!... A dat să imbuce 
o fărimă, dar n-a fost chip. Parcă era amar... parcă-i pierise 
foamea. Își lăsă pe spate capul cit o corcodușă, își roti 
ochișorii cit bobul de ienupăr și cercetă zarea întunecată. 
Deodată, în depărtare, zări stolul de vrăbii ce se lăsa pe 
un acoperiș. Ciripel bătu din aripi și se îndreptă în zbor 
grăbit într-acolo. „Luaţi-mă cu voi! Luaţi-mă cu voi“, le 
rugă el. Și ce s-a mai intimplat? Nu ştiu. Dar vrăbiuțele-s 
bune. și iertătoare. 


DATORIA | 


Of! Întotdeauna cind aștepți o bucurie, ceasul merge 
aşa incet! Este ora 7, apoi 7 şi cinci, şi zece... 

Costel de mult s-a deșteptat. De altfel toți ai casei se 
mișcă de colo pină colo, voioși. Pină și bunicuţa cîntă și fră- 
mintă aluat pentru plăcintele cu nuci și miere, și brinzoaicele 
dolofane, unse cu ou și zahăr. Astăzi vine tata de pe şan- 
tier. Vine cu trenul de zece! Tata va aduce o bicicletă cu 
două roate, cu far și cu bec roşu sub șa. Astăzi e ziua lui 
Costel. Împlineşte șase ani. O să fie petrecere, nu glumă! 

Vine și nenea care știe să tacă scamatorii, vin și unchii, 
prietenii şi verișorii lui. 

Este ora opt fără un sfert... opt fără zece... Mama a 
desfăcut tăblia mesei și a făcut o masă mare ca de Anul 
nou. Din bucătărie se aude cum bunica închide și deschide, 
deschide și iar inchide ușița cuptorului. Acum cîntă și mama 
şi bunica. Nu știu cum s-a strecurat în casă Grivei. Mişcă 
din coadă, nerăbdător, cuprins și el de bucuria stăpinilor. 

Costel ii scutură laba, bărbăteşte: 

—  Grivei, vine tata, știi? 

Ciinele il priveşte o clipă in ochi, apoi, dintr-un salt, 
o tuleşte în curte, învirtejindu-se intr-o goană nebună. 

— A inteles, ride mama. 

E ora opt și jumătate. Costel își imbracă in grabă șorțul 
albastru, îşi inchide nasturii de la minecă. 

Intră și bunica şi o dată cu ea aroma aluatului copt, 
aromă dulce, de vanilie... 

— Unde mergi, Costele? Astăzi nu-i grădiniţă! Bată-te 
norocul să te bată! Ai uitat? E doar duminică! 

— Nu, n-am uitat, bunicuţă, dar astăzi mergem la 
muncă voluntară. Îngrijim mormintele eroilor. Vin și pionierii. 

— Frumos, maică, frumos, dar taman astăzi, de ziua 
ta, cînd vine şi tata! Îţi aduce bicicleta. 

— Stiu, bunică... . 

— Ce-ar fi să stai frumușel acasă, Costel? Bunica îți 
aduce să guști ceva bun, bun... Vin și verișorii tăi, Tuşi și 
Puși, și ăștia-s nişte stricători... Ţi-aduci aminte ce ți-au făcut 
din trotinetă? Așa ţi-or face și cu bicicleta, de-o încăpea pe 
mina lor. Spui că vin mulţi copii la muncă voluntară... Lipsește 
şi tu o dată! O ajuţi și pe mama. 


Costel se lasă cind pe un picior, cînd pe altul şi-şi tot ` 


frămintă căciulița în pumni. Priveşte către mama. Mama 
şterge paharele cu un şervet alb și priveşte în zare lucirea 
lor, cu ochii ei albaștri, buni. 

Ceasul a pornit să se rotească parcă mai grăbit. 
Nouă fără zece... 

Costel se uită rugător către mama sa: 

— Mămico, te rog... 

— Ce vrei să mă rogi, Costele? 

— Să ai tu grijă de bicicletă, te rog... Şi, apoi, clipind 
către bătrină, ii strigă coborind în goană scările: 

— Datoria, bunicuţă, nu fi matale supărată!... 


: = 

LA CHERHANA 


Apa mării strălucește de parcă-i invelită în poleială. 

Aproape de țărm, acolo unde nisipul e intotdeauna 
mingiiiat și netezit de ape, e o barcă mare, neagră. După 
ea stau tupilați doi băieți. Fără să se miște, fără să șop- 
tească ceva între ei, copiii iscodesc fiecare mișcare a 
pescarului. Acesta este un bărbat nu prea înalt, cu grumaz 
puternic și umerii largi. E imbrăcat cu un tricou de culoarea 
vişinei, răsucit pină sub braţe, cu pieptul gol, pirlit de soare. 
Are pantaloni largi, bine strinși în chimir, şi-i incălțat cu 
cizme scurte, groase, ce se afundă adinc, la fiece pas, în 
nisipul jilav de pe plajă, lăsind urme mari. 

Pescarul iși vede de treabă, dezlegind nişte otgoane 
grele, răsucite în jurul unui butuc. Muncește și cintă. 

Muşchii braţelor se încordează, se umflă, maí- mai 
să-i plesnească mineca tricoului 

Deodată, omul se oprește din lucru, se îndreaptă de 
mijloc și priveşte cerul: „lu, iu, aici eşti, drăguță! Vrei 
să dai spaima-n pui, șoimulețule de seară?!“ 

Cei doi copii zăresc și ei şoimulețul de seară. Pasărea 

„se rotește lin, chiar deasupra lor. Cu aripile intinse, nemișcate, 

ca un avion. Mai mare ca o cioară, şoimulețul are trupul 
şi capul acoperite cu pene cenușii-albastre. Aripile îi sint 
înmuiate parcă în rugină. 

Se lasă lin spre pămint. I se văd picioarele roşii şi 
cercul tot roşu, din jurul ochilor. Deodată se aude un strigăt 


Pescarul, cu miinile pilnie la gură, se tinguie pe limba 
şoimulețului de seară: „Chichichiii... ichirichii...* 

Pasărea își înalță spre zări capul frumos, cu ciocul 
coroiat, bate din aripi şi săgetează zarea, pierzindu se în 
depărtări. i 

— Ha! Ha! Ha! ați văzut, copii? L-am pus pe goană. 
Ieșşiți din ascunzătoare, iaca, iaca ce l-am mai speriat! A 
crezut că-s vreun firtate prins în capcană! Ha! Ha! Ha... 

Copiii se apropiară codindu-se. Pescarul se aplecă spre 
ei și, arătind către pasărea ce se pierdea în zări, le spuse : 

— Şoimulețul de seară nu trebuie omorit. E pasăre 
folositoare. Curăţă locul de omizi și de gîngănii rele, mai 
ales goneşte ciorile cenușii care fac stricăciuni cimpului cu 
semănături. Într-acolo l-am gonit. Să apere porumbul de 
ciori. Aici, la cherhana, n-are ce căuta. Îmi sperie pescă- 
rușii şi rindunelele. Omul răsucește iar otgonul greu, vor- 
bind serios. Dar cu voi ce-i, voinicilor? De ce nu sinteți 

la grădiniță? Ei?! Să nu-mi umblaţi cu minciuni. Să vă 
aud!! Spune tu, băiete, care ești mai mare... 

Cel mai mare şoptește anevoie: 

— Vine astăzi... sora... 

— Şi vrea să ne facă injecție, zice și cel mai mic. 

— Cind vine sora la grădiniță? 

— Mai incolo, că mai întîi merge pe la creșă. 

— Aha! Şi voi? Aţi fugit și aţi venit aici? 

— Da, nene... Şi noi... deh! zice cel mare, sumecin- 
du-și pantalonii și stringindu-i în cingătoare. 

— Da, nene! Deh! ingină și cel mic. 

— Da’ ţie cum îţi spune, bre? 

—  Mie-mi zice Guţă și lui frate-meu, că se poartă 
cu cingătoare, îi zice Curelușe... 

— Aşa, va să zică Guţă și... Cureluşe, băieți de gră- 
diniţă, au venit la cherhana, aici, să vadă cum muncesc 
pescarii. Aşa-i? 

— Așa-i, nene. . 

— Apoi, ia suiţi cu mine-n 
barcă, să cercetăm năvoadele. Să 
nu le fi desprins vintul în zori. Pă- 
cat ar fi de toată truda pescarilor! 
Hai, suiți! 

Guţă și Curelușe nu-și mai 
găsesc astimpăr de bucurie. Pes- 
carul zimbeşte tainic, în barba roş- 
cată ca blana vulpii. 

Şi barca a pornit să plu- 
tească legţănată, grăbită, condusă 
de braţe voinice. 


— Uite, Guţă, ce departe-i malul, ţipă deodată Cu- 
relușe, trăgindu-l pe frate-său de mină.. 

— Nu nimic, îi răspunse Guţă serios, dar simte 
şi el cum pe trup i se face „piele de găină“. 

Pescarul conduce voinicește, și-i priveşte pe cei doi 
liniştit și vesel. 

— lacă, iacă, le arată el cu mina înălțată spre întin- 
derea argintie a mării. lacă, băieţi, cum vin valurile în 
goană, unele după altele, cu graba mare... 

— Daaa! abia șoptese copiii. 

— Cind veţi fi voi mari, și veţi visli singuri, valurile 
vă vor ști de frică. „Ăsta-i Guţă și ăstălalt îi Curelușe“, 
or să-și spună ele între ele. Nu-i de glumă cu barca lor, 
că-i minată de oameni neînfricați. Nu-i așa? 

— Așa-i, nene, spun copiii, privind departe, departe, 
către umbra întunecată a malului. Barca alunecă repede, 
repede. 


— Am ajuns. Ţineţi voi vislele bine! Să cercetez 
legătura plaselor, spune pescarul. 

Departe e malul şi marea-i adincă şi întunecată, iar 
visla e grea și se smucește din cheieturi. Băieţii ţin liecare 
cite o vislă. O ţin cu putere, cu amindouă mîinile. Pescarul 
se pleacă peste marginea bărcii și barca se-nclină sub greu- 
tatea lui. 

— Cureluşeee! 

— Ce-i, Guţă! 

— Să nu scapi lopata că ţi-o fură apa! 

— Nu, Guţă. O ţin bine. 

Vintul clatină barca, imbrincind din spate copiii. Apa 
vrea să le smulgă lopeţile. Dar băieţii se proptesc curajoși 
pe picioare și nu se clintesc un pas. 

Rind pe rind, pescarul cercetează năvoadele. la îna- 
poiere sint cu toții veseli și cintă. 


Dar, deodată, din depărtare se iveşte un val mare, 
albastru, ca o secure de uriaș. Vine pe deasupra apelor 
care cresc tot mai mult. 

Cureluşe scapă un țipăt. 

— Prindeţi-vă bine de barcă, le spune pescarul. Apoi 
prinde vislele puternic și se înalță în picioare. Copiii îl pri- 
vesc miraţi. Pare atit de mare! Atinge parcă cerul cu 
creștetul. 

Vislele scirțiie. Barca se-ntoarce domol. Curelușe. pri- 
veşte inapoi. Valul se năpusteşte tăios asupra lor. O clipă 
se află cu toţii ca într-un castel albastru de ape. O clipă 
doar durează lupta cu valul. Barca se saltă în şaua lui de 
spume, ca un călăreț curajos. Citeva clipe barca pluteşte 
deasupra crestei înspumate și apoi se lasă ușor să alunece 
pe luciul liniștit al apei. 

Altul și altul, valurile vin în galop. 

Vislele gem în încheieturile lor de fier, minuite de 
puternicul stăpin al apelor. 


— Luaţi tinichelele din capătul bărcii, băieţi, şi zviriiţi 
apa afară din barcă. Copiii nu mai așteaptă alt indemn. 
Îşi descleștează miinile de pe băncuţă și, incet, incet se pleacă 
şi iau tinichelele de la locul lor. 

Barca se clatină pe loc, apoi se-nalță pod peste valuri. 

Pe fundul bărcii doi băieţei cu șorțuri albastre și funde 
albe muncesc de zor. Umplu tinicheaua cu apa din colţul 
bărcii, o zvirle în mare, iar se pleacă, iar adună apa, iar 
o zvirle... Cite un val curios se saltă peste muchia bărcii 
să vadă ce fac copiii acolo. 

Atunci Curelușe flutură tinicheaua deasupra lui și strigă: 
— Fugi d-aicea, valule, că-ţi dau cu tinicheaua în cap! 
Cind au ajuns la mal, pescarul a scos din adincul 
unui buzunar un pieptene știrb și i-a pieptănat frumos. 
— Acum, haideţi repejor, grăbiţi-vă, să ajungeţi la- 
grădiniță pînă vine sora! Voi să fiți primii la injecție. Unui 
băiat care infruntă valuri cit casa și care va deveni pescar, 
nu-i mai este teamă de o impunsătură mică de injecție. 
Şi apoi, voi trebuie să creșteți sănătoși, voinici, nu-i așa? 
— Mie nici nu mi-e teamă, nene pescarule, ii spune 
vesel Guţă. Că mi-a mai făcut și altă dată... trei... 
— Nici mie, spuse şi Curelușe și, luindu-l pe frate- 
său de mină, coboriră în goană, la vale, spre ulița satului. 
La capătul potecii s-au mai oprit o dată și și-au 
fluturat miinile în semn de bun rămas către prietenul lor 
voinic şi neinfricat, nenea pescarul. 


CEL MAI FRUMOS DESEN 


Să vedeţi ce s-a intimplat într-o zi, la căminul copi- 
ilor din orașul meu. 

Aci, toţi copiii din grupa mare desenează frumos. Unul 
ştie să facă trenuri, altul căsuțe, altul oameni, iar o fetiță 
ştie să deseneze niște flori... cele mai frumoase flori! 

Fetiţa vrea intotdeauna ca desenul ei să fie „cel mai 
frumos“. 

Cind tovarășa educatoare laudă desenul altui copil, 
fetița plinge de necaz. 

— Eu ştiu să desenez mai, frumos, spune ea. 

Într-o zi, copiii au vizitat portul. Au văzut vapoare, 
remorchere, marinari, au văzut macarale grele, care descarcă 
sau încarcă lăzi în vapoare, au privit indelung Dunărea cu E | 
undele aurii, in care se cufundă soarele. Și au venit inapoi, 
la căsuţa lor cu perdeluțe albastre la ferești. Tovarășa | 
educatoare le-a spus copiilor să deseneze ceva din cele ce 3 
au văzut in port. Care desen va fi mai frumos, desigur, o 
să fie pus la gazeta de perete. 

„Ce să desenez? se gîndeşte fetița care știa să facă | 
numai flori. A, da, am văzut parcă acolo o grădiniţă... sau 
niște ghivece cu flori la fereastra unei căsuțe. Dacă voi 
desena flori, desenul meu va fi cel mai frumos.“ 

Şi... desenă fetița un mănunchi de flori galbene, cu 
frunzulițe verzi. Erau tare frumoase! 

„Desigur, gindea ea, nici un copil nu a desenat așa 
frumos ca mine.“ 

Şi, mulțumită, se duse la masa educatoarei şi puse de- 
scnul alăturea de ceielalie, așa, mai în faţă. 

— Rămii și alege tu, de data aceasta, care e cel mai 
frumos desen, îi spuse educatoarea și ii dădu locul la masa ei. 

Ce mare era acum fetița, cind sta pe scaunul inalt al 
educatoarei! Își aranjă în grabă funda, își incruntă uşor 
sprincenele și se uită la teancul de desene. 

— Al meu e cel mai... 

— Nu, nu te grăbi, îi șopti educatoarea. Priveşte cu 
atenţie fiecare desen... şi vezi de-l alege pe cel mai bun. 

Cuvintul tău trebuie să fie bine cumpănit. 

Fetiţa incepu să privească rind pe rind foile colorate. 
lată un vapor, şi încă unul,și o macara... și nişte oameni 
într-o barcă. Şi iarăși vapoare, bărci, oameni... un marinar 
mare, cu mustăţi. 

Dar cel mai frumos era un vapor cu geamuri ro- 
tunde, cu gţărduleţ și coșuri multe pe care ieşea fum ne- 
gru şi invălătucit. În față, sus pe punte, un marinar cu beretă. 
Marinarul avea o floare la ureche. lar mai sus, pe catarţi... 
filfiia un steguleț. Fetița se uita cind la desenul acesta, cind la 
florile ei galbene cu frunzulițe verzi. Ce să facă? E doar cea 
care alege desenele. Şi iată că, uitindu-se cu luare-aminte, 
mai află și un alt desen. O macara mare, care ridica o 
ladă grea. Un om voinic minuia macaraua... Şi omul 
avea la pălărie prinsă o floare roșie, ca o scinteie. 

lar se uită fata la desenul ei cu flori çjalbene și frunze 
verzi. Florile erau singure, departe de veselia portului. 

Şi iaraşi se uită la floarea roșie de la pălăria omului 
ce minuia macaraua, se uită și la marinarul cu beretă din 
celălalt desen. Ce frumos vapor, cu stegulețul colorat, prins 
de catarg!... Cite ai de văzut cind te uiţi la desenele 
astea... Parcă-ţi spun o poveste. 

Florile ei galbene erau frumoase, dar tăcute, singuratice. 
Copiii toți aşteptau nerăbdători, să vadă care desen va 
fi ales. 

Fetiţa mai șovăi puţin. Se uită și către educatoare. 
Apoi, înălțindu-se in picioare, pe virfuri, ridică două foi în sus. 

— Eu pe astea le aleg! 

Şi copiii priviră un vapor cu un steag pe catarg și 
cu un marinar pe punte, cu floare la ureche. În celălalt 
desen era un macaragiu vesel, şi el cu floare la ureche, 
lingă o macara. Fericiţi, copiii bătură din palme, iar tata se 
simţi deodată tare bucuroasă. 

INIMIOARA 


Bunica o strigă „păsărică“, dar nu e o păsărică. E o 
fetiță. La păr, soare, la chip, floare— ochi de cicoare. În 
picioare are botoșei de lină roșie. 

Mama a plecat în tirg. Fetei de la tirg i-aduce inimă 
de turtă dulce. Cu mărgele, cu bomboane, și-n mijloc cu 
o oglindă, soarele din cer să-l prindă. 

Ei, şi-i singură fetica. Bunica toarce, toarce. Nepo- 
țica ei se joacă sus în pat cu un motănel vărgat. Pe urmă 
se duce la fereastră. Se uită-n drum și peste drum, la casa 
cea albastră, cu muşcate la fereastră. Şi' 
acolo, la fereastra cealaltă, stă o fată. Zici 
că-i soră. O furnică de etică, cu codițe — 
două ițe. Nasul cît un năsturel, vai de el! 
Că-i turtit de geam, săracul. Dar fetiţei nici 
nu-i pasă. Este tare bucuroasă c-a zărit-o pe 
cealaltă ! 

Flutură din mîna mică. „Păsărica“ îi 
răspunde din fereastră tot la fel. Rid şi-şi fac 
semne-ntre ele. Apoi, una se pitește sub fe- 
reastră. Nu mai e! Unde-i oare? „A, te-am 
prins! Te-am prins! Te-am prins!“ strigă fata 
din fereastra cu mușşcate, veselă nevoie mare 
c-a zărit-o ițindu-se binişor de sub pervaz pe 
cealaltă. Vai, ce haz! Ce veselie. „Acum 
rindu-mi vine mie“, pare-a spune și fetița de 
la geamul cu mușcate. Şi, repede se piteşte 
după alba perdeluță. 

Rid fetiţele amindouă și-și arată botoșeii şi fustițele-n- 
crețite. Şi apoi își fac iar semne care spun: „Hai, vii 
afară?“ „Viu îndată...“ 

Şi-au coborit de la fereastră fetiţele amindouă, bucu- 
roase şi grăbite, zor-nevoie să se-ncalțe și să iasă afară, 
la joacă... 

Fiecare se imbracă: ciorăpei în bocăncei, haină groa- 
să, şal pe cap, răsucit la git, colac, petrecut apoi la spate 
şi-nnodat de două ori. 

Păsărica tropăie grăbită și se-ndreaptă către ușă. 

— Merg la joc, bunică dragă! Mă așteaptă o fetiță! 

— O fetiţă, cine oare? ` 

— la, vecina de la casa cu mușcate. 

— Vai, se tinguie bătrina, ea nu e de legea noastră. 
Tu săsoaică, ea romincă... 

— Mă mănincă? 

— Nu e bine, nu aveţi aceeași limbă... Tu săsoaică, 
ea romincă... clatină din cap baătrina. Păsărică-nepoţică, stai 
mai bine cu bunica. 

— Vai, se poate, bunicuţă, dar cum e? Nu-i ca şi 
mine? Și fetița fuge-afară-n graba mare, s-o-ntilnească pe 
cealaltă. 

lar cealaltă copiliță, cu codițe-două ite, o privește, fe- 
ricită, şi-i arată un nămete de zăpadă alb, inalt. 

S-au pornit apoi să facă omul de zăpadă, iată-l. Muncă 
e, căci nu e şagă să clădești din neaua albă moș burtos 
ca un butoi, cu capul cit un burduf... 

Buf! 

— Căzui, zice-o fetiţă. Ușurel o mină mică îi ajută 
să se scoale. 

Apoi iar adună bulgări, sus apare un cocoloș, cap 
de moş, cu ochi mari, puși din cărbune, și cu nas de ardei 
roș! Tiii, că tare mindru-i moșu! Rid fetitele amindouă: 
„Bravo nouă!“ 

Vine mama de la tirg. În dăsage, multe-aduce... 

— Inima de turtă dulce? 

— Uite-o aici, fetița mea! 

Și, deodată, bucurie: inimio- 
ara aurie, bună, rumenă și dulce, 
mama in două o fringe: „Fiecă- 
reia o parte, asta-i impărțeală 
dreaptă intre două surioare“. 

lar în ciobul de oglindă, dez- 
lipit din turta dulce, cele două su- 
rioare privesc fumul unui horn ce 
se duce... se tot duca... 


CE S-A ÎNTÎMPLAT? 


Ce s-a întimplat de vatmanul s-a sculat? S-a sculat 
de dimineaţă, s-a spăla! bine pe faţă, iute, iute a plecat. 

După el am alergat. În depoul de tramvaie a intrat 
și a trezit un tramvai curat, spălat... Tane! Tanc! Tanc! 
Şi a pornit. 

M-am oprit in loc pe pod. Şi aicea, ce mai văd? 
S-au pornit măturătorii, zor-nevoie, ca să spele cu furtun, 
cu mături grele, strada toată... Vin pe dată și maşini cu 
perii grele. Trec zorite stropitori... 

lar în parcuri, cite flori! Grădinari în cizme grele 
aduc ploaia prin furtun, alţii cosesc iarbă verde... iară eu, 
alerg în drum. Ce-i atita zarvă, grabă?! Ce e? Ce s-a 
intimplat ? 

Şi brutarul s-a sculat. Alb ca laptele, cu halatul 
și tichia lui de nea. Chiar la ușa brutăriei s-a oprit 
mașina albă şi din ea coșuri descarcă. Piină cu co- 
vrigi și cornuri, chifle rumene, brinzoaice, coșuri grele 
cu franzele! 

Uite şi-un miliţian cu tignal, mănuși albe şi 
chipiul pe sprincene... 

— Unde fugi acuma, nene? Spune-mi, ce s-a 
intimplat, de cu zori toţi v-aţi sculat, şi-ați pornit așa 
grăbiţi, orașul să-l pregătiți? Spune-mi, oare cine 
vine? De ce măturaţi pe stradă? Cine trece? Ce 
paradă? Ce grijă din pat vă scoală? 

— Cum, nu știți? Trec copiii către şcoală! ~ 

GHICI? 


O poveste — ghicitoare 
Ghici, ghiciulică, ghici! 
Unde am greșit eu oare? 
Ghici, ghiciulică, ghici! 

Un motan tărcat, roșcat, a plecat la vinătoare: boc, 
boc, boc, călca el țanțoş peste pietrele grădinii... tot cu 
ochii după vrăbii şi urechile ciulite. 

Lingă un şopron spoit, motănelul s-a pitit. Nici nu 
mișcă, nici clipeşte, duar mustăţile-și zburleşte. Vrăbiuţe, 
cam vreo șase, înfoiate, bune, grase, stau pe-o streaşină de 
casă și sporăvăiesc de zor: 

— Uite un motan pitit. 
Vrea pe dată să ne-nhațe! 
Cip, cirip, prostuț mai e! El 
ne crede oare moarte? 

Zarvă mare fac vrăbiuțele 
și-și scutură de zor codiţele lor 
lungi și despicate-n virf. Motă- 
nelul, tot gindindu-se la vină- 
toare, văzu că nu mai are 
gheare. 


Ce să facă? S-au tocit 
tot mergind, mergind pe 
drum. Și-a luat el o pilă 
— de unde, nu știu — și 
s-a apucat să-și ascută 
ghearele. Cind colo, ce să 
vezi?! Afară se intunecă. 
Noaptea-i neagră, copacii 
tot negri, vrăbiuţele, ase- 
menea și motanul nostru 
nu mai zărește nimic. 

— Am să-i spun stăpinei să pună un bec și-n gră- 
dină, își spuse el înciudat și incepu să-și caute drumul către 
bucătărie. 

Se dădu cu capul de-o buturugă, se-mpiedică de 
un ciot, intră cu labele dinainte în strachina cu apă a lui 
Azorică. Vai! 

Noroc de o găină mincăcioasă, care ieșise afară din 
coteț, să mai ciugulească ceva boabe! Noroc de ea; că-l 
luă pe motănel de-o lăbuţă și-l duse pină-n ușa bucătăriei. 
Acolo, motănelul făcu: miau-mierlauu-auuu!... 

Şi stăpina îi deschise ușa. 

Aceasta este... 

O poveste ghicitoare, 
Ghici, ghiciulică, ghici! 
Unde am greșit eu oare? 
Ghici, ghiciulică, ghici! 


DINDIA 


Dindia este o ţară, și țara asta 
este un covor mare și frumos colorat. 
Marginile cenușii ale covorului sint 
drumuri, dungile albastre, rîuri, pe cele 
negre trece trenul. În mijloc este un 
desen din pătrăţele verzi. Acolo-i pă- 
durea din Dindia. În pădure, copiii au 
adus o vulpe de pislă, o veveriță de 
carton şi un iepuraş de tinichea. Nu- 
mai ursulețul gălbui nu-i în pădure. 
Pădure fără ursulet nu se poate! 

— Haide, Dănuţ, adu ursul in pădure! 

Dănuţ ţine strîns ursul în braţe și se zbințuie în jurul 
Dindiei. 

— Nu vreau! Numai eu mă joc cu el! 

Sic - sic - si-cu-leţ, 
Am un ur-su-leț! 

Zice el așa o dată... de două ori... de trei ori... de nouă 
ori. Dar copiii nu-l mai iau în seamă. Jocul lor e atit de 
frumos! Ei clădesc orașe noi în Dindia... 

Maşinile și camioanele incărcate cu cuburi și plăcuțe 
colorate, cu cutii, bețișoare, chiar și cu vapoare, gonesc 
pe drumul cenușiu din țara Dindia. Vagoanele ce duc trac- 
toare, macarale, găleți și lopeţi trec printre dealuri și văi gal- 
bene și roșii: Uuu! Tic - tic - tic, uuul... 

Un conductor cu un fluier in gură mină trenul cu 
grijă, să nu se răstoarne vreun vagon... 

— Uuu! Tic - tie - tic! 

Şeful de gară înalță un steguleț roșu. 

— Pif! Pif! 

— Şşşş!... Și trenul se opreşte în gară. 

Dănuț stă pe marginea Dindiei, cu ursulețul în brațe, 
şi şopteşte incetișor: 

— Pif... Tic - tic 1...pif, tic - tic... apoi cîntă tot mai înce- . 
tişor... sic, si-cu-leţ... Am un ursulet! Dar pină și ursulețul 
şi-a întors capul și se uită către pădurea verde din Dindia, 
acolo unde se află veverița, vulpea, iepurașul și cățelul alb... 

În pădurea din Dindia doi copii construiesc o căsuță 
pentru animale. Bat de zor cu ciocanele: Boc! Boc! Boc! 

Dănuţ se oprește din țopăit și se uită la ei. 

— Măi zidarule! Ai uitat balconașul! balconaşul! 

— Ulite-l colo, lingă genunchiul tău. 

— Mulţumesc, îi strigă zidarul, prinzind balconașul 
verde, zăbrelit. . 

Prinde, potriveşte și bate cu ciocănelul: Boc! Boc! Boc! 
Dar parcă n-ar bate în căsuţa animalelor, ci chiar în inima 
băiatului cu ursulețul! El cîntă tot mai incet: 

— Sic... sic... si-cu-leţ...am un ursuleț! 

Un copil-miliţian fluieră din țignal: 

— Opriţi maşinile ! Şi trenurile! Şi camioanele... 

Și mașinile, şi trenurile, și camioanele se opresc. Vin 

copiii la grădiniță! Păpușile purtate cu grijă de fetiţe trec 
repede drumurile din Dindia. 

Dănuț se opreşte în colțul covorului. S-a lăsat intr-un 
genunchi și priveşte atent la cei ce construiesc podul peste 
riul albastru din Dindia! 

— Hei! Uite, uite acolo... S-a desprins un șurubel, 
strigă el. 

— Unde? 

— Acolo lingă piciorul podului... 

— Ah, da! Şurubelniţa... Şurubelnița...! 

— Lasă că o aduc eu, strigă in grabă Dănuţ și aleargă 
la sertarul cu une/-... 

Ursuleţul a rămas pe podea... singur și răsturnat cu 
fața-n jos. Dănuţ aleargă cu bucurie să ducă meșterilor din 
Dindia şurubelniţa. 

— Ei, tovarăşe, pe unde treci — îi strigă miliţianul — . 
nu vezi că e stop? Aşteaptă să treacă mașinile și pe urmă 
aprind luminiţa verde. 

Dănuţ s-a dat un pas înapoi. „Bine că nu m-a amen- 
dat“, gîndeşte el. S-a impiedicat de ursuleț și l-a luat în braţe. 
„Haidem in Dindia“, îi șoptește cu bucurie. 

— Puteţi trece, il invită milițianul, aprinzind luminița 
verde la semaforul cu lanternă. Dănuț pășeşte cu grijă pe 
drumul cenușiu. 

— Ei, tovarășe Dănuţ, ii strigă o şoferiță care are un 
camion de lemn. Nu se merge cu ursul pe stradă. Urcă-l 
în camion. 

— Bine. Îl urc. Să-l lași, te rog, în pădure, la el acasă. 
Eu mă duc lingă riu unde se construiește podul. Se poate? 

— Da. Hai, Dănuţ, hai! Treci repede strada. 


O POVESTE CU CIUCUREI 


Erau odată doi ciucurei-fră- 
țiori de lină albă, prinși de ilicul - 
unei. fetiţe. 

Dar ciucureii ăștia erau niște. 
ciucurei prostuți şi nebunatici. 

Dimineaţa, fetița bea lapte bătut cu mămăliguță caldă. 

— la să văd dacă-i bun, zice un ciucurel de pe 
pieptul fetiţei, și, deodată, tup, sare-n farfuria cu lapte! E 
bun, e bun... e bun... cîntă el apoi, legănindu-se vesel. 

— Să văd şi eu, zice al doilea ciucurel și... hop şi el 
în farfurie! 

Apoi amindoi ciucureii se legănau incolo și-ncoace, 

„încolo și-ncoace... Pe ilicul fetiţei s-a întins o pată albă 
de lapte. 

Fetiţa s-a dus să se joace. A frămintat lut cu apă, 
să facă oluri și copăițe pentru păpușă. 

— la să vád ce face fetiţa noastră? zice un ciucurel, 
și, hop în ciubărul cu apă și lut! 

— Tii, ce frumos sînt, zice el, parcă sint un negrișor! 

— Să fim doi negrişori, că sintem doar frăţiori, zice 
şi al doilea ciucurel și... hop şi el! 

Acum amindoi ciucureii negrişori saltă pe pieptul fe- 
titei: încolo şi-ncoace, incolo şi-ncoace. Pe ilic se mai 
face încă o pată mare, întunecată. 

hihid 


La prînz, ciucureii frățiori s-au întrebat: „Oare ce 
mănincă fetița noastră? Aha... Ciulama... Ce bine... Ce 
mult o să se bucure fetiţa cind va avea doi ciucurei 
iar albișori“, şi hop! s-au băgat ciucureii în farfuria cu 
ciulama. ; 

Acum sînt albi, albi ca doi bulgărași de nea şi se 
leagănă veseli: încolo și-ncoace, încolo şi-ncoace!... Și pe 
ilicul fetiţei, minţit cu lapte bătut, cu lut, acum o altă 
pată se face, albă-gălbuie, de... ciulama! Ciucureii se fălesc 
și saltă veseli încolo și-ncoace, încolo și-ncoace... și habar 
n-au ce-i așteaptă. 

Ce-i așteaptă? 

Un lighean cu apă caldă. Fetiţa, cu minecile sume- 
cate pină mai sus de coate, clăbuceşte, clăbucește și freacă 
ilicul în apă. Acum spală un ciucurel! Celălalt tremură și 
se gîndeşte: „Vin și eu, vin și eu, şi săpunul are spumă! 
Of, ce harnică stăpină...“ Apă caldă! Apă rece, a trecut, 
ce iute-i gata! Fata-ntinde fringhiuța. Acum cine se dă 
huța? Huţa, huţa pe fringhie!? 

licelul cel curat și cu cei doi ciucurei — albi și ei. 

